Megmenekül a kupola
Március közepére befejezõdik a szentesi Petõfi utca 1. szám alatti társasház kupolájának felújítása. Pár évvel ezelõtt az épület homlokzatát rendbe hozták, de akkor nem volt elegendõ pénz a tornyos rész kijavítására.
A Petõfi utcai 1. szám alatti társasház vegyes tulajdonú. Van benne része a szentesi önkormányzatnak is, ebben az épületben mûködik ugyanis a gyermekkönyvtár, és itt nyitott üzletet az egyik pénzintézet is. Az emeleten viszont lakások vannak. A társasházat még 2000-ben körbeállványozták, akkor teljesen megújult a fõtérre is nézõ többszintes ház homlokzata. A tatarozásra akkor mintegy kilencmillió forintot költöttek a tulajdonosok. A kupolát azonban csak lefestették az alpinisták, mert komolyabb meghibásodás nem látszott rajta. Tény ugyanakkor, hogy nem is volt több pénze a társasháznak további renoválásra.
Pár napja azonban ismét állványerdõ veszi körül a Petõfi utca és Kossuth tér találkozásánál lévõ sarki részt. A városi szolgáltató kft. ügyvezetõjétõl, Döbrõssy Ivántól megtudtuk: azért kellett megint felvonulniuk az építõknek, mert a tatarozás óta a kupola teljesen megrongálódott. A bádogfelület annyira tönkrement, hogy a torony alatti lakás is beázott. A társasháznak mostanra gyûlt össze annyi pénze, hogy kijavíttassa a hibát. Az esõvizet elvezetõ csatornák is meglehetõsen rossz állapotban vannak, így azokat is felújítják. A Bodrogi Bau Kft. nyerte el a kivitelezési munkát, amely négymillió forintba kerül. A díszbádogos egyébként a mûhelyben már végzett a feladattal. Az idõjárás függvényében várhatóan március második felében fejezõdik be az épületrész helyreállítása.